钦定古今图书集成/历象汇编/乾象典/第067卷 > 《南风谣》郑定
## 钦定古今图书集成/历象汇编/乾象典/第067卷 > 《南风谣》郑定

南风吹河河水满，百丈牵舟牛力挽。逆流巨浪如登
天，牛罢轭重舟不前。作书投河讼风伯，多助南商疏
北客。“北客家居南海堧，来时南风吹北船。武夷清冷
过九曲，匡庐叠嶂闻清猿。片帆摇摇出京口，夜倚淮
云瞻北斗。南风五月经吕梁，两岸青山如马走。今日
作客还南游，南风正尔当船头。风神与我若相识，十
日五日成淹留。”南风何多北风少，南北人生如过鸟。
早晚回船望北归，直候南风吹到晓。